लेकिन इस बार ऐसा नहीं होगा. एक्साइज जैसे तमाम इनडायरेक्ट टैक्स जीएसटी काउंसिल के हवाले हैं. इसलिए बजट से आम आदमी को इस बात का कोई अंदाजा नहीं मिलेगा कि आने वाले दिनों में क्या महंगा होगा और क्या सस्ता. पहले लोग अपनी बड़ी खरीदारियों खासकर कार, फ्रिज, टीवी वगैरह खरीदने के लिए बजट का इंतजार करते थे. वे जानकार लोगों से पूछते थे और उनकी सलाह पर अक्सर बजट तक रुक जाते थे या कई बार कुछ शॉपिंग बजट से पहले भी कर लेते थे. हर घर के लिए बजट एक बड़ा इवेंट होता था. मीडिया के लिए तो खैर यह मेगा इवेंट होता ही था. लेकिन अखबार वालों का काम भी इस बार आसान हो गया है. इस साल सस्ते महंगे का चार्ट बनाने की मेहनत नहीं करनी पड़ेगी.